 Igbo sị na ọnụ anaghị ezu ike ma ọ bụrụ na ihe ọ na-ata agwụghị, maka na ọ na-abụ a na-etigbu ọ ka na-arịsịta, ị mara na ihe a na-etigbu agwụbèghị nebe o si arịpụta.  Nịgbasò nke a, gọọmenti steeti Anambra anwụchikọọla mmadụ ruru iri na ise nọnụ ọgụgụ nỌnịtsha, bụ ndị a na-eyo èyo na ha bụ ndị ọna ụtụ iwu akwadòghị nà ndị na-ezufusi ego gọọmenti site nụzọ dị otu ahụ.Ndị ahụ bụ ajọ nkịta ji isi anya ọkụ bụ ndị e kwùrù na a nwụchikọrọ site naka ndị òtù ọrụ ahụ e gùzobere ọhụụ maka ibu agha megide ihe dị otu ahụ, bụ ndị a maara dịka Focus Initiative Against Touting, bụ FIAT naha ịchàfụ.Nokwu ya oge ọ na-akpụgharị ndị ahụ, Kọmishọna na-ahụ maka njem okporo ụzọ na steeti ahụ, bụ Dọkịta Christian Madụbuko kọwàra na ọ bụ ihe jọgburu onwe ya, bụ mmadụ ịdị na-ebugharị onwe ya dịka onye ọna ụtụ gọọmenti, wee si nụzọ dị otu ahụ na-anapụsị ụmụ mmadụ ego ha tara ahụhụ wee kpaa ma na-etinye nakpa nke ya.O kwuru na ndị òtù ọrụ ya ga-aga nihu ibu agha megide ndị na-etinye aka nihe dị otu ahụ, ọbụnadị dịka ọ dụrụ ọhanaeze ka ha hie asaa nanya, mụrụ anya ka azụ, ma gbaa mbọ wèta mkpesa naka ụlọ ọrụ ya, oge ọbụla ha hụrụ onye ọbụla a na-enyo ènyo na ọ na-etinye aka nihe dị otu ahụ, iji wee nwụchikọọ ndị arụrụ ala ahụ.Ka ọ dị taa, a kpụpụgala ndị ahụ a na-enyo ènyò ụlọ ikpe mbugharị dị nỌnịtsha, bụ ebe a nọrọ wee kpee ha ikpe notu notu. Mmadụ ndị ahụ, nke gụnyere Maazị Mike Chigbo, Afamefuna Ọnyịa, Abụchi Ogbuu, tínyere ndị ọzọ, ka e kwùrù na ha na-eresígasị ndị ji ụgbọala achụ ego akwụkwọ ikike aha gọọmenti steeti ahụ dị na ya, mana gọọmenti amaghị bànyere ya; ha wee sizie nụzọ dị otu ahụ na-ezu ụmụ mmadụ na gọọmenti ohi.Ndị ahụ ka e kwuru na ha dàrà iwu dị nàgbà nke iri isii na asaa, nkega Ch, nke amụma iwu nchekwa okporo ụzọ ahọ 1991 nke steeti Anambra.Nakụkụ nke ha, ụfọdụ ndị na-ekpechitere ndị ahụ ọnụ ha, bụ Ọkaiwu Chigozie Amahakụ na Ọkaiwu Victor Alọ rịọrọ ụlọ ikpe ahụ ka a gbapụta ha, nihi na ha bụ ndị a pụrụ ịgbapụta agbapụta, nilekwàsị anya niwu ha dàrà.Ka ọ dị ugbua, site na nkabì ụlọ ikpe ahụ, a nabàtàrà mgbapụta mmadụ ndị ahụ nótù nótù site nịna ha ego dị puku Naịra iri ise, notu notu, ịgwa ha kpọta otu onye akaebe notu notu, tinyere akwụkwọ ndị ọzọ a gwàrà ha wèta. Otu ọ dị, ótù onye nime ndị ahụ, bụ Maazị Chigbo bụzị onye a tụkpuru nụlọ mkpọrọ, wee na-echerezị nkabì ikpe nisi ya.A nwụchikọkwazịrị mmadụ iri na abụọ ndị ọna ụtụ ọzọ iwu akwadoghị notu ụbọchị ahụ oge ụlọ ikpe ahụ nwechara ọnọdụ ya ụbọchị ahụ, bụkwa ndị e kwuru na a ga-akpụpụkwa ụlọ ikpe oge adịghị anya, ebe a ga-eji usoro iwu wee nyụchaa ha anya.Ihe ndị e nwèkọtara naka ndị ahụ gụnyèrè akwụkwọ ikike ahụ ha na-ere, ego nke ha rètàrà ereta, mkpịsị odéè nakwa ụfọdụ ihe ndị ọzọ ha ji arụ ọrụ. 